
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 794 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων σχετικά με τη διαδικασία εξετά¬ 
σεων μαθημάτων για αναγνώριση πτυχίων Ιατρι¬ 
κής και Οδοντιατρικής που χορηγούνται από ομο- 

ταγή Πανεπιστήμια του εξωτερικού. 1 

Συμπλήρωση της υπ’ αριθμ. Φ6/36519/Β3/20.4.2006 
υπουργικής απόφασης «Συγκρότηση επιτροπών 
επεξεργασίας θεμάτων για τη δημιουργία τρά¬ 
πεζας ερωτήσεων του Δ.ΟΑΤ.Α.Π. των εξεταζό¬ 


μενων μαθημάτων Ιατρικής» (Β' 593). 2 

Έγκριση τροποποίησης του Κανονισμού Οργανωτι¬ 
κής Διάρθρωσης και Λειτουργίας των Υπηρεσιών 
του Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.) - Ν.Π.Ι.Δ.». 3 

Έγκριση συμβάσεων μίσθωσης έργου στο ΝΠΔΔ «Δη¬ 
μοτικός Πολιτιστικός Οργανισμός» Δ. Αιγάλεω.. 4 
Έγκριση συμβάσεων μίσθωσης έργου στο ΝΠΔΔ «Δη¬ 
μοτικός Αθλητικός Οργανισμός» Δ. Αιγάλεω. 5 

Έγκριση συμβάσεων μίσθωσης έργου στο ΝΠΔΔ «Β' 

ΚΑΠΗ» Δ. Μεταμόρφωσης. 6 

Έγκριση συμβάσεων μίσθωσης έργου ΝΠΔΔ «ΚΑΠΗ» 
Δήμου Αιγάλεω Νομ. Αττικής. 7 


ΑΠΟΦΑΣΕΙ Σ 

Αριθμ. Φ.6/65281/Β3 (1) 


Ρύθμιση θεμάτων σχετικά με τη διαδικασία εξετάσεων 
μαθημάτων για αναγνώριση πτυχίων Ιατρικής και 
Οδοντιατρικής που χορηγούνται από ομοταγή Πα¬ 
νεπιστήμια του εξωτερικού. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του ν.3328/2005 «Διεπιστημονικός Οργανισμός Ανα¬ 
γνώρισης Τίτλων Ακαδημαϊκών και Πληροφόρησης και 
άλλες διατάξεις» (Α' 80), 

β. του άρθρου 5 του ν. 3027/2002 β «Ρύθμιση θεμάτων 
Σχολικών Κτιρίων Ανώτατης Εκπαίδευσης και άλλες 
διατάξεις» (Α' 152), 


30 Ιουνίου 2006 
γ. του άρθρου 5 παρ. 1 του ν.3255/2004 «Ρυθμίσεις 
θεμάτων όλων των εκπαιδευτικών βαθμιδών» (Α' 138), 
δ. του άρθρου 20 παρ. 5 του ν. 3467/2006 «Επιλογή 
στελεχών πρωτοβάθμιας και δευτεροβάθμιας εκπαίδευ¬ 
σης, ρύθμιση θεμάτων διοίκησης της εκπαίδευσης και 
άλλες διατάξεις» (Α' 128), 

ε. του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

2. Το υπ’ αριθμ. 24/9.6.2006 πρακτικό του Διοικητικού 
Συμβουλίου του Δ.Ο.Α.Τ.Α.Π. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Πρόγραμμα εξετάσεων - δικαίωμα συμμετοχής - 
δικαιολογητικά 

1. Οι εξετάσεις για την αναγνώριση πτυχίων Ιατρικής 
και Οδοντιατρικής είναι γραπτές και διενεργούνται δύο 
φορές το χρόνο σε εξεταστικά κέντρα που ορίζονται 
με απόφαση του Δ.Σ. του Δ.Ο.Α.Τ.Α.Π. Οι ημερομηνίες 
των εξετάσεων ορίζονται από το Δ.Σ. του Οργανισμού 
και δημοσιοποιούνται εγκαίρως από τον ίδιο. 

2. Ο υποψήφιος, προκειμένου να συμμετάσχει στις 
εξετάσεις για την αναγνώριση των πτυχίων Ιατρικής 
ή Οδοντιατρικής ανάλογα, υποχρεούται να υποβάλει 
στο Δ.Ο.Α.Τ.Α.Π. (για μεν την Αθήνα Αγ. Κωνσταντίνου 
54, για δε τη Θεσσαλονίκη Διοικητήριο) τα εξής δικαι- 
ολογητικά: 

α) Αίτηση αναγνώρισης με πλήρη φάκελο, σύμφω¬ 
να με απόφαση του αρμοδίου Τμήματος του Δ.Σ. του 
Δ.Ο.Α.Τ.Α.Π., τουλάχιστον δύο μήνες προ της ημερομη¬ 
νίας διεξαγωγής των εξετάσεων. 

β) Δήλωση συμμετοχής εγκαίρως, όπως έχει οριστεί 
για κάθε εξεταστική περίοδο, και 
γ) Απόδειξη καταβολής παράβολου εξετάσεων. 

Αρθρο 2 

Τόπος - τρόπος εξέτασης - εξεταστικά κέντρα - 
κατανομή εξεταζομένων στις αίθουσες 

1. Οι εξετάσεις στα μαθήματα για την αναγνώριση των 
πτυχίων Ιατρικής και Οδοντιατρικής που χορηγούνται 
από ομοταγή Πανεπιστήμια του εξωτερικού, διεξάγονται 
σε εξεταστικά κέντρα και ανάλογα με την επάρκεια των 
απαιτούμενων αιθουσών, που ορίζονται με απόφαση του 

Δ..Σ. του Δ.Ο.Α.Τ.Α.Π., η οποία ανακοινώνεται μαζί με την 
ημερομηνία ορισμού των εξετάσεων κάθε εξεταστικής 
περιόδου. Εάν ο αριθμός των εξεταζόμενων σε κάποιο 
εξεταστικό κέντρο είναι μεγάλος, μπορεί να ορισθεί ως 
εξεταστικό κέντρο και άλλο κτίριο που προσφέρεται 
για τις εξετάσεις. 

2. Η κατανομή των υποψηφίων κάθε εξεταστική πε¬ 
ρίοδο ανακοινώνεται από το Δ.Ο.Α.Τ.Α.Π. τουλάχιστον 
δέκα (10) ημέρες προ της ημερομηνίας των εξετάσεων 
και ταυτόχρονα αποστέλλονται οι σχετικοί πίνακες στα 
εξεταστικά κέντρα. Για την κατανομή αυτή δύναται να 
λαμβάνεται υπόψη ο τόπος μόνιμης κατοικίας του εξε- 
ταζομένου και ο αριθμός των εξεταζομένων που μπορεί 
να δεχθεί κάθε εξεταστικό κέντρο. 

3. Ο ΔΟΑΤΑΠ με απόφαση του ορίζει: α) τους υπευ¬ 
θύνους των εξετάσεων για την παραλαβή των θεμάτων 
στα Τμήματα, φωτοαντιγράφησή τους και μεταφορά 
τους στις αίθουσες των εξετάσεων και παροχή των 
αναγκαίων διευκρινίσεων στους εξεταζόμενους β) τους 
υπευθύνους για την παραλαβή των γραπτών, τη συσκευ- 
ασία τους και την αποστολή τους στο Δ.Ο.Α.Τ.Α.Π. και 
γ) τους επιτηρητές των εξετάσεων. 

4. Οι υπεύθυνοι των εξεταστικών κέντρων με βάση τον 
αλφαβητικό ονομαστικό πίνακα των εξεταζομένων, τον 
οποίο έχει αποστείλει ο Δ.Ο.Α.Τ.Α.Π. σε κάθε εξεταστικό 
κέντρο, τηρώντας την αλφαβητική σειρά, καταρτίζουν 
ανά κτίριο και αίθουσα ονομαστικές καταστάσεις τις 
οποίες μια ημέρα πριν την έναρξη των εξετάσεων τις 
αναρτούν στην είσοδο του εξεταστικού κέντρου ση¬ 
μειώνοντας κατάλληλες ενδείξεις από τις οποίες κάθε 
εξεταζόμενος μπορεί να διαπιστώσει σε ποιο κτίριο και 
αίθουσα υπάρχει η προορισμένη γίαυτόν θέση. 

5. Κατά την είσοδο των εξεταζομένων στις αίθουσες 
γίνεται από τους επιτηρητές έλεγχος της ταυτότητας 
τους. Η ταυτότητα των εξεταζομένων ελέγχεται με το 
δελτίο αστυνομικής ταυτότητας τους ή άλλο επίσημο 
για την ταυτότητα τους έγγραφο που φέρει επικυρωμέ¬ 
νη φωτογραφία τους ή βεβαίωση ταυτοπροσωπίας από 
αρμόδια Αρχή (Δήμος κ.λ.π.) στις περιπτώσεις αλλαγής 
ονοματοδοσίας ή απόδοσης στην ελληνική ξενόγλωσ¬ 
σων ονομάτων. 

Άρθρο 3 

Φυλλάδια εξετάσεων 

Η επεξεργασία των θεμάτων από τους εξεταζομένους 
γίνονται σε ομοιόμορφα τετράδια ή ηλεκτρονική σελί¬ 
δα, ανάλογα με τον τρόπο εξετάσεων, που χορηγού¬ 
νται με ευθύνη του Δ.Ο.Α.Τ.Α.Π. στους εξεταζομένους 
κατά μάθημα. Σε αυτά ο εξεταζόμενος αναγράφει το 
ΟΝΟΜΑΤΕΠΩΝΥΜΟ, ΠΑΤΡΩΝΥΜΟ, ΜΗΤΡΩΝΥΜΟ και τον 
αριθμό πρωτοκόλλου της αίτησης, που έχει υποβάλει 
στο Δ.Ο.Α.Τ.Α.Π. για την αναγνώριση του τίτλου. 

Αρθρο 4 Διενέργεια των εξετάσεων 

1. Οι εξετάσεις διενεργούνται σε χρόνο και τόπο που 
θα καθορίζει με απόφαση του το Δ.Σ. του Δ.Ο.Α.Τ.Α.Π. 
Ειδικά για τη διεξαγωγή των εξετάσεων αναγνώρισης 
πτυχίων Ιατρικής της εξεταστικής περιόδου Ιουλίου 
2006 ανά μάθημα ορίζονται οι ημερομηνίες: 

• Μάθημα Γυναικολογία, 22 Ιουλίου, ημέρα Σάββατο. 

• Μάθημα Χειρουργική, 23 Ιουλίου, ημέρα Κυριακή. 

• Μάθημα Παιδιατρική, 24 Ιουλίου, ημέρα Δευτέρα. 

• Μάθημα Παθολογία, 25 Ιουλίου, ημέρα Τρίτη. 


2. Τα θέματα είναι κοινά, αντιστοιχούν σε θέματα πτυ¬ 
χιακών εξετάσεων και επιλέγονται από αρμόδια επι¬ 
τροπή, σύμφωνα με τις διατάξεις του άρθρου 20 παρ. 
5 του ν. 3467/2006. Η βαθμολόγηση των γραπτών των 
υποψηφίων γίνεται ηλεκτρονικά και ελέγχεται από αρ¬ 
μόδια προς τούτο επιτροπή, η οποία είναι διαφορετική 
από εκείνη που επέλεξε τα θέματα των εξετάσεων. Οι 
εν λόγω επιτροπές ορίζονται από το Δ.Σ. του ΔΟΑΤΑΠ. 
Στην επιτροπή που θα επιλέξει τα θέματα των εξετά¬ 
σεων, όπως επίσης και σε εκείνη που θα διορθώσει τα 
γραπτά των υποψηφίων, συμμετέχει ο Πρόεδρος του 
Δ.Σ. του Δ.Ο.Α.Τ.Α.Π., ο Αντιπρόεδρος του Α' Τμήματος 
του Δ.Σ. του Οργανισμού και το μέλος του Δ.Σ. του 
οικείου κατά περίπτωση επιστημονικού κλάδου . 

3. Οι θεματοδότες που έχουν οριστεί για την επιλο¬ 
γή των θεμάτων προσέρχονται την ημέρα των εξετά¬ 
σεων του συγκεκριμένου μαθήματος στην έδρα του 
Δ.Ο.Α.Τ.Α.Π., προτείνουν θέματα παρουσία του Προ¬ 
έδρου του Διοικητικού Συμβουλίου του Οργανισμού, 
του Αντιπροέδρου του οικείου Τμήματος του Δ.Σ. του 
Οργανισμού και του μέλους του οικείου επιστημονικού 
κλάδου κατά περίπτωση. Η επιλογή των θεμάτων γίνεται 
με κλήρωση από την κατά μάθημα ήδη κοινοποιηθεί- 
σα τράπεζα ερωτήσεων. Παρουσία των θεματοδοτών 
και του αρμοδίου μέλους του επιστημονικού κλάδου 
Ιατρικών Επιστημών ή κλάδου Οδοντιατρικής κατά 
περίπτωση, κληρώνονται οι ερωτήσεις από την ενιαία 
δεξαμενή. Η Εξεταστική Επιτροπή διατηρεί το δικαίωμα 
της επεξεργασίας και βελτίωσης των ήδη κατατεθεισών 
και κληρωθεισών ερωτήσεων. Ειδικότερα τα θέματα 
αυτά περιλαμβάνουν ερωτήσεις πολλαπλής επιλογής 
με σημείωση, παράλληλα, της ορθής απάντησης και 
καταχωρίζονται αμέσως με συνεχόμενη αρίθμηση, απο¬ 
τελώντας το εξεταστικό τετράδιο του διαγωνιζομένου. 
Τα θέματα που κληρώνονται για τους υποψηφίους, και 
μετά την επεξεργασία τους από τους θεματοδότες, 
καταγράφονται σε ενιαίο κείμενο ή ηλεκτρονική σελί¬ 
δα και αποστέλλονται με ΡΑΧ στα εξεταστικά κέντρα, 
όπου μετά την αναπαραγωγή τους διανέμονται στους 
εξεταζομένους. 

4. Οι εξετάσεις διενεργούνται μόνο στην Ελληνική 
γλώσσα. Ο πεύθυνος κατά αίθουσα παραλαμβάνει τα 
θέματα και τα διανέμει στους εξεταζομένους. 

5. Οι θεματοδότες και το μέλος του Δ.Σ. του οικείου 
επιστημονικού κλάδου παραμένουν μία ώρα τουλάχι¬ 
στον μετά το χρόνο έναρξης των εξετάσεων, για να 
επιλύσουν τυχόν προβλήματα που θα προκόψουν. Το 
τελικό φύλλο των σωστών απαντήσεων αποστέλλεται 
στα εξεταστικά κέντρα, με σκοπό την ομοιογενή και 
αντικειμενική βαθμολόγηση. 

Αρθρο 5 

Τρόπος διεξαγωγής των εξετάσεων - 
διάρκεια εξέτασης 

1. Στους χώρους, όπου θα διενεργηθούν οι εξετάσεις, 
λαμβάνονται όλα τα κατάλληλα μέτρα για την αδιά¬ 
βλητη διεξαγωγή τους. Σε κάθε αίθουσα θα γίνεται 
ο έλεγχος της ταυτότητας όσων προσέρχονται στις 
εξετάσεις και θα σημειώνεται η παρουσία ή η απουσία 
κάθε υποψήφιου σε κάθε μάθημα, με βάση τις ονομα¬ 
στικές καταστάσεις που έχουν αποσταλεί. 

2. Οι επιτηρητές παραδίδουν στους εξεταζομένους 
ειδικό τετράδιο ή ηλεκτρονική σελίδα με τις ερωτή- 

σεις πολλαπλής επιλογής απαντήσεων για κάθε μάθη¬ 
μα. Το τετράδιο ή η ηλεκτρονική σελίδα με τις ερω¬ 
τήσεις αποτελεί γραπτό δοκίμιο του εξεταζόμενου, 
από τη στιγμή που θα τεθούν σε αυτό οι κανονισμένες 
ακριβείς ενδείξεις των ατομικών στοιχείων του. Οι εν¬ 
δείξεις αυτές ελέγχονται από τους επιτηρητές. Κατά 
την παράδοση του γραπτού δοκιμίου οι εξεταζόμενοι 
υπογράψουν στην αντίστοιχη θέση του καταλόγου 
των εξεταζομένων. Με την παράδοση κάθε τετραδίου 
ή της ηλεκτρονικής σελίδας ο επιτηρητής, παρουσία 
του εξεταζομένου, σφραγίζει με ειδικό αυτοκόλλητο το 
όνομα του εξεταζομένου, σημειώνει με οριζόντια γραμμή 
το τέλος της ανάπτυξης των θεμάτων διαγράφοντας 
ή εποπτεύοντας, επίσης με τη μέριμνα και ευθύνη του 
εξεταζομένου, να μην υφίσταται οποιοδήποτε κενό στις 
θέσεις των απαντήσεων και θέτει σφραγίδα με ένδειξη 
«ΕΞΕΤΑΣΕΙΣ - Δ.Ο.Α.Τ.Α.Π.». 

3. Η διάρκεια των εξετάσεων ορίζεται σε 2 (δύο) ώρες 
και 30 (τριάντα) λεπτά. Σε κανένα υποψήφιο δεν επιτρέ¬ 
πεται η έξοδος από την αίθουσα, αν δεν έχει περάσει 
μία (1) τουλάχιστον ώρα από την έναρξη του χρόνου 
εξετάσεων του συγκεκριμένου μαθήματος. Κάθε υπο¬ 
ψήφιος που εγκαταλείπει την αίθουσα για οποιοδήποτε 
λόγο παραδίδει το γραπτό του και δεν έχει δικαίωμα 
να επανέλθει για τη συνέχιση της εξέτασης. 

4. Χρωματιστά μελάνια και οποιοδήποτε άλλο στοι¬ 
χείο αναγνώρισης στο γραπτό δοκίμιο αποκλείουν το 
γραπτό από την εξέταση. 

5. Μετά το τέλος της εξέτασης κάθε μαθήματος, τα 
γραπτά με τις απαντήσεις καταμετρούνται από τους 
επόπτες των αιθουσών, σημειώνοντας σε ειδικό έντυπο 
τη συμφωνία του αριθμού των γραπτών με τον αριθμό 
των εξετασθέντων και τον αριθμό των μη προσελθό- 
ντων για εξέταση και παραδίδονται στους υπεύθυνους 
για τη βαθμολόγηση τους ορισθέντες βαθμολογητές, 
με βάση τις ορθές απαντήσεις που αποστέλλονται 
με τηλεομοιοτυπία από την Επιτροπή Εξετάσεων του 
Δ.Ο.Α.Τ.Α.Π. Μετά την περάτωση της βαθμολογίας ο 
κατάλογος των επιτυχόντων αποστέλλεται άμεσα σε 
δύο αντίτυπα, ένα στο Δ.Ο.Α.Τ.Α.Π. για την ανακοίνωση 
τους και ένα στο ΥΠ.Ε.Π.Θ. Στη συνέχεια ο πίνακας των 
αποτυχόντων γνωστοποιείται ηλεκτρονικά, ανακοινώ¬ 
νεται στο Γραφείο του ΔΟΑΤΑΠ και κοινοποιείται στο 
ΥΠ.Ε.Π.Θ. 


Άρθρο 6 

Πειθαρχία διαγωνιζομένων 

Ο εξεταζόμενος που έχει μαζί του σημειώσεις σχετι¬ 
κά με το εξεταζόμενο μάθημα ή αντικείμενο άλλο από 
αυτά που επιτρέπονται ή αντιγράφει ή αποπειράται να 
αντιγράψει ή χρησιμοποιεί κάθε είδους μέσο υποκλο¬ 
πής ή αναγράφει πάνω στο γραπτό δοκίμιο απρεπείς 
εκφράσεις ή συνεργεί στην τέλεση τέτοιων πράξεων 
αποκλείεται εντελώς από τις εξετάσεις του συγκεκριμέ¬ 
νου μαθήματος ή για ορισμένες εξεταστικές περιόδους 
ανάλογα με τη σοβαρότητα του παραπτώματος, ύστερα 
από αιτιολογημένη απόφαση του Διοικητικού Συμβουλί¬ 
ου του Δ.Ο.Α.Τ.Α.Π, που λαμβάνεται μετά από προηγού¬ 
μενη απολογία του εξεταζόμενου. Σε κάθε περίπτωση 
δεν επιτρέπεται οι διαγωνιζόμενοι να φέρουν μαζί τους 
κινητά τηλέφωνα ή οποιοσδήποτε μορφής ηλεκτρονική 
συσκευή. Ο εξεταζόμενος που δολιεύεται με οποιοδή- 
ποτε τρόπο τις εξετάσεις ή εμποδίζει με ανυπακοή ή 


αταξία την ομαλή διεξαγωγή τους αποκλείεται από την 
παραπέρα εξέταση στο συγκεκριμένο μάθημα. 

Άρθρο 7 

Βαθμολόγηση γραπτών δοκιμίων υποψηφίων 

1. Κάθε γραπτό αξιολογείται με ηλεκτρονικά μέσα από 
δύο (2) ορισθέντες βαθμολογητές. Η αξιολόγηση των 
γραπτών απαντήσεων των υποψηφίων γίνεται με βάση 
τη μέθοδο των ερωτήσεων πολλαπλών επιλογών. Οι 
ερωτήσεις είναι εκατό (100) και ο χρόνος συμπλήρωσης 
υπολογίζεται σε ένα (1) λεπτό και τριάντα (30) δευτερό¬ 
λεπτα ανά ερώτηση. Κάθε ορθή απάντηση λαμβάνει μία 
(1) μονάδα και ως ελάχιστη βάση επιτυχίας ορίζονται 
οι πενήντα (50) μονάδες με άριστα τις εκατό (100). Ο 
αριθμός των προσφερομένων επιλογών ανά ερώτηση 
είναι πέντε, ενώ υπάρχει η επιπλέον δυνατότητα ο υπο¬ 
ψήφιος να απαντήσει «δε γνωρίζω -δεν απαντώ» (ΔΓ- 
ΔΑ), χωρίς θετική ή αρνητική συνέπεια. Από τις πέντε (5) 
προσφερόμενες επιλογές η ορθή απάντηση είναι μόνο 
μία. Για κάθε λανθασμένη απάντηση αφαιρείται το ένα 
τέταρτο (1/4) της μονάδας από την αντίστοιχη ερώ¬ 
τηση. Ερωτήσεις αναπάντητες δεν συνυπολογίζονται 
στην τελική βαθμολογία. Οφείλει, όμως, ο υποψήφιος 
να συμπληρώσει τη στήλη ΔΓ-ΔΑ. 

2. Οι βαθμολογητές των γραπτών δοκιμίων κατά μάθη¬ 
μα και τα ονομαστικά τους στοιχεία δεν δημοσιεύονται 
σε καμία περίπτωση. 

3. Μετά την ανακοίνωση των αποτελεσμάτων οι εξε- 
τασθέντες έχουν το δικαίωμα να ζητήσουν την επί¬ 
δειξη του γραπτού τους από τα αρμόδια όργανα του 
Οργανισμού και την επαναβαθμολόγησή του, εάν προ- 
κύψει σφάλμα ή παράλειψη στην αρχική βαθμολόγηση, 
όπως ορίζεται με σχετική ανακοίνωση του ΔΟΑΤΑΠ, 
που επακολουθεί των εξετάσεων. Οι ερωτήσεις με τη 
σωστή απάντηση ανακοινώνονται στην ιστοσελίδα του 
ΔΟΑΤΑΠ. 

Αρθρο 8 

Πληρωμή Παράβολου 

Για να καλυφθούν τα διάφορα έξοδα διεξαγωγής των 
εξετάσεων, ο κάθε εξεταζόμενος καταβάλλει παράβολο 
στο λογαριασμό του ΔΟΑΤΑΠ (Τράπεζα Ελλάδος, αριθμ. 
λογαριασμού 26072595), που κοινοποιείται συγχρόνως 
με την κατάσταση κατανομής. Το ύψος του παράβολου 
θα οριστεί με κοινή Υπουργική απόφαση, σύμφωνα με 
τις διατάξεις του άρθρου 18 εδ. (γ) του ν. 3328/05. Ειδικά 
για τις εξετάσεις Ιουλίου 2006 το ύψος του παράβολου 
παραμένει το ίδιο. 

Οι υποψήφιοι που διαθέτουν παράβολα για μαθήματα 
προηγουμένων εξεταστικών περιόδων, τα οποία δε χρη¬ 
σιμοποιήθηκαν λόγω μη συμμετοχή τους στις παρελθού- 
σες εξεταστικές περιόδους, οφείλουν να τα επιστρέφουν 
στην Τράπεζα από την οποία εξεδόθησαν (Εμπορική, 
Πειραιώς), αφού προσκομίσουν βεβαίωση του ΔΟΑΤΑΠ 
περί μη συμμετοχής τους σε προηγούμενες εξετάσεις, 
ούτως ώστε να εισπράξουν το ανάλογο χρηματικό ποσό. 
Στη συνέχεια, προκειμένου να συμμετάσχουν στις εξε¬ 
τάσεις του Ιουλίου 2006, οφείλουν να προμηθευτούν 
παράβολο της Τραπέζης Ελλάδος, όπως προαναφέ- 
ρεται. Οι υπ’ αριθμ. Φ6/57457/Β3/10.6.2005 (Β' 848) και 
Φ6/63301/Β3/27.6.2005 (Β' 922) υπουργικές αποφάσεις 
δεν ισχύουν από τη δημοσίευση της παρούσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ6/65283/Β3 (2) 

Συμπλήρωση της υπ’ αριθμ. Φ6/36519/Β3/20.4.2006 υπουρ¬ 
γικής απόφασης «Συγκρότηση επιτροπών επεξεργα¬ 
σίας θεμάτων για τη δημιουργία τράπεζας ερωτή¬ 
σεων του Δ.Ο.Α.Τ.Α.Π. των εξεταζόμενων μαθημάτων 
Ιατρικής» (Β' 593). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) της παρ. 2 του άρθρου 12 του ν. 3328/2005 «Διεπι¬ 
στημονικός Οργανισμός Αναγνώρισης Τίτλων Ακαδημα¬ 
ϊκών και Πληροφόρησης και άλλες διατάξεις» (Α' 80), 

β) των παρ. 1 και 2 του άρθρου 5 του ν. 3027/2002 
«Ρύθμιση θεμάτων Σχολικών Κτιρίων ανώτατης Εκπαί¬ 
δευσης και άλλες διατάξεις» (Α' 152). 

2. Το υπ’ αριθμ. 24/9.6.2006 πρακτικό του Δ.Σ. του 
Δ.Ο.Α.Τ.Α.Π. 

3. του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συμπληρώνουμε την υπ’ αριθμ. Φ6/36519/Β3/20.4.2006 
υπουργική απόφαση «Συγκρότηση επιτροπών επεξεργα¬ 
σίας θεμάτων για τη δημιουργία τράπεζας ερωτήσεων 
του Α.Ο.Α.Τ.Α.Π. των εξεταζόμενων μαθημάτων Ιατρικής» 
(Β’ 593) ως ακολούθως: 

1) Στις παραγράφους 2 και 3 του κεφ. I προστίθενται 
εδάφια η) και ιδ) αντίστοιχα: 

η) Αντωνάκης Γεώργιος, λέκτορας Μαιευτικής και 
Γυναικολογίας του Τμήματος Ιατρικής της Σχολής Επι¬ 
στημών Υγείας του Πανεπιστημίου Πατρών. 

ιδ) Κουκούλης Γεώργιος, επίκουρος καθηγητής Παθολο¬ 
γίας- Ενδοκρινολογίας του Τμήματος Ιατρικής της Σχολής 
Επιστημών Υγείας του Πανεπιστημίου Θεσσαλίας. 

2) α) Στις επιτροπές για τα μαθήματα της Παιδιατρι¬ 
κής και της Μαιευτικής και Γυναικολογίας, ορίζονται 
ως χειριστές ηλεκτρονικού υπολογιστή και οι Βύρων 
Κωστίκας, μετακλητός υπάλληλος του ΥΠΕΠΘ και Ελένη 
Παπαευαγγέλου, εκπαιδευτικός αποσπασμένη στην Κ.Υ. 
του ΥΠΕΠΘ. 

β) Στις επιτροπές για τα μαθήματα της Παθολογίας 
και της Χειρουργικής ορίζονται ως χειριστές ηλεκτρο¬ 
νικού υπολογιστή και οι Μπόμπολος Ιωάννης, εκπαιδευ¬ 
τικός αποσπασμένος στην Κ.Υ. του ΥΠΕΠΘ και Άλφας 
Θωμάς, εξωτερικός συνεργάτης του ΔΟΑΤΑΠ με σύμ¬ 
βαση έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. 279045 (3) 

Έγκριση τροποποίησης του Κανονισμού Οργανωτι¬ 
κής Διάρθρωσης και Λειτουργίας των Υπηρεσιών 
του Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΩΣΗΣ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περ. α της παραγρ. 1 του άρθρου 20 του ν. 
2637/1998 (ΦΕΚ Α' 200), όπως αντικαταστάθηκε με την 
παρ. 6 του άρθρου 4 του ν. 2732/1999 (ΦΕΚ Α' 154). 

β) Του άρθρου 19 παρ. 2 του ν. 1735/1987 (ΦΕΚ 195/Α'). 

γ) Των άρθρων 48 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π. δ/τος 63/2005 
(ΦΕΚ Α' 98). 

δ) Του άρθρου 24 του Κανονισμού (ΕΚ) αριθμ. 865/2004 
του Συμβουλίου της 29.4.2004 σύμφωνα με το οποίο 
καταργούνται οι έλεγχοι στα πλαίσια του καθεστώτος 
ενίσχυσης στην παραγωγή ελαιολάδου (Κανονισμός 
ΕΟΚ 2262/84 του Συμβουλίου). 

ε) Του άρθρου 2 του Κανονισμού (ΕΚ) υπ’ αριθμ. 
865/2004 του Συμβουλίου της 29.4.2004, σύμφωνα με 
το οποίο η περίοδος εμπορίας της Κοινής Οργάνωσης 
Αγοράς Ελαιολάδου και Επιτραπέζιων Ελιών λήγει στις 
30.6.2006. 

στ) Του εδαφίου θ της παραγρ. 2 του άρθρου 2 και του 
άρθρου 17 της υπ’ αριθμ. 50637/29.8.2000 (ΦΕΚ Β' 1104) 
κοινής απόφασης των Υπουργών Εσωτερικών, Δημόσιας 
Διοίκησης και Αποκέντρωσης και Γεωργίας, «Εγκριση 
Κανονισμού Οργανωτικής Διάρθρωσης και Λειτουργίας 
των Υπηρεσιών του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.) - Ν.Π.Ι.Δ.» 

2. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ Β' 527) 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης», όπως 
τροποποιήθηκε με την υπ’ αριθμ. 17398/13-9-2005 όμοια 
απόφαση (ΦΕΚ 1284 Β). 

3. Την υπ’ αριθμ. 99/28.6.2006 απόφαση του Διοικητικού 
Συμβουλίου του Ο.Π.Ε.Κ.Ε.Π.Ε. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Ο.Π.Ε.Κ.Ε.Π.Ε. - Ν.Π.Ι.Δ. και του Κρατικού 
Προϋπολογισμού, αποφασίζουμε: 

Εγκρίνουμε την τροποποίηση του Κανονισμού Ορ¬ 
γανωτικής Διάρθρωσης και Λειτουργίας των Υπηρεσι¬ 
ών του Ο.Π.Ε.Κ.Ε.Π.Ε., που εγκρίθηκε με την υπ’ αριθμ. 
50637/29.8.2000(ΦΕΚ Β' 1104) κοινή υπουργική απόφα¬ 
ση, όπως τροποποιήθηκε και συμπληρώθηκε με τις υπ’ 
αριθμ. 245798/26.7.2002 (ΦΕΚ Β' 1012), 240989/2.8.2004 
(ΦΕΚ Β' 1222) και 241203/15.3.2005 (ΦΕΚ Β' 365) όμοιες 
αποφάσεις, ως εξής: 

Άρθρο μόνο 

Καταργούμε τη συσταθείσα με το εδάφιο θ της παρα- 
γρ. 2 του άρθρου 2 και το άρθρο 17 του Κανονισμού Ορ- 

γανωτικής Διάρθρωσης και Λειτουργίας των Υπηρεσιών 
του Οργανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
- Ν.Π.ΙΔ., που εγκρίθηκε με την υπ’ αριθμ. 50637/29.8.2000 
(ΦΕΚ Β' 1104) κοινή υπουργική απόφαση, Αυτοτελή Υπη¬ 
ρεσιακή Μονάδα Ελέγχου Ενισχύσεων Ελαιολάδου. 

Οι αναγκαίες λεπτομέρειες για την εφαρμογή της 
απόφασης αυτής ρυθμίζονται με απόφαση του Διοικη¬ 
τικού Συμβουλίου του Ο.Π.Ε.Κ.Ε.Π.Ε. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Ο! ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΑΠΟΣΤ. ΑΝΔΡΕΟΥΛΑΚΟΣ ΕΥΑΓΓ. ΜΠΑΣΙΑΚΟΣ 

-♦- 

Αριθμ. 38504 (4) 

Έγκριση συμβάσεων μίσθωσης έργου στο ΝΠΔΔ «Δη¬ 
μοτικός Πολιτιστικός Οργανισμός» Δ. Αιγάλεω. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206 /Α78.10.1997). 

3. Την υπ’ αριθμ. 23861/5.5.2006 εισηγητική μας έκθεση. 

4. Το υπ’ αριθμ. οικ. 33163/23.6.2006 έγγραφο του ΥΠ.ΕΣ. 
ΔΔΑ, με το οποίο μας γνωρίζει την ΔΙΠΤΤ/Φ.ΕΓΚΡ.1/21 
7/11080/22.6.2006 απόφαση της επιτροπής του άρθρου 
2 παρ. 1 της ΠΥΣ 55/1998, με το οποίο εγκρίθηκαν για 
τους Ο.Τ.Α. α' βαθμού συμβάσεις μίσθωσης έργου για 
ένα έτος, υπό την απαραίτητη προϋπόθεση τήρησης των 
διατάξεων του άρθρου 6 του ν. 2527/1997, που ορίζουν 
μεταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων. 

5. Την υπ’ αριθμ. 10/2006 απόφαση του Διοικητικού 
Συμβουλίου του ΝΠΔΔ «Δημοτικός Αθλητικός Οργανι¬ 
σμός» Δ. Αιγάλεω, περί έγκρισης πρόσληψης προσωπι¬ 
κού με συμβάσεις μίσθωσης έργου για το οικονομικό 
έτος 2006. 

6. Τη γνωμοδότηση του Νομικού Συμβούλου του Δήμου 
Αιγάλεω, αποφασίζουμε: 

Εγκρίνουμε την πρόσληψη με σύμβαση μίσθωσης 
έργου εικοσιοκτώ (28) ατόμων διαφόρων ειδικοτήτων 
για το χρονικό διάστημα ενός έτους, σύμφωνα με όσα 
διαλαμβάνονται στην υπ’ αριθμ. 10/2006 απόφαση του 
Διοικητικού Συμβουλίου του ΝΠΔΔ «Δημοτικός Αθλητι¬ 
κός Οργανισμός» Δ. Αιγάλεω ως εξής: 

• Έναν Καλλιτεχνικό Διευθυντή. 

Αντικείμενο: 

α) Πλήρη αρμοδιότητα και ευθύνη λειτουργίας του 
εργαστηρίου εικαστικών τεχνών. 

β) Κατάρτιση του ετήσιου προγράμματος δράσης 
τόσο στον εκπαιδευτικό τομέα όσο και στον τομέα 
των εκδηλώσεων. 


γ) Κατάρτιση και εισήγηση στη Διοίκηση του προϋ¬ 
πολογισμού και παρουσίαση του απολογισμού κάθε 
καλλιτεχνικής περιόδου. 

δ) Θα προτείνει στη Διοίκηση σχέδιο Κανονισμού Λει¬ 
τουργίας του εργαστηρίου ή τροποποίηση ή συμπλή¬ 
ρωση των ήδη υπαρχόντων. 

ε) Θα προΐσταται των υπηρεσιών του εργαστηρίου, 
θα ελέγχει, εποπτεύει και θα συντονίζει την λειτουργία 
τους και θα εισηγείται αποκλειστικά στην πρόσληψη 
καλλιτεχνικού, διοικητικού ή βοηθητικού προσωπικού. 

Η αμοιβή ορίζεται στο ποσό των 12.000,00 € για το 
έτος 2006 (1.000,00 € το μήνα). Επιπλέον ώρες διδασκα¬ 
λίας ως καθηγήτρια Γλυπτικής προς 21 € την ώρα. 

Έξι (6) καθηγητές ζωγραφικής οι οποίοι θα διδάσκουν 
στα τμήματα του Εικαστικού Εργαστηρίου. Η αμοιβή 
ορίζεται στο ποσό των 88.200,00 € (14.700,00 € έκαστος) 
για το έτος 2006 (Ωριαία αποζημίωση 21,00 €). 

Δύο (2) δασκάλους ζωγραφικής που θα αποδεικνύεται 
με βεβαίωση εμπειρίας οι οποίοι θα διδάσκουν στα τμή¬ 
ματα του Εικαστικού Εργαστηρίου. Η αμοιβή ορίζεται 
στο ποσό των 28.000,00 € (14.000,00€ έκαστος) για το 
έτος 2006. (Ωριαία αποζημίωση 20.00 €). 

Δύο (2) καθηγητές κεραμικής οι οποίοι θα διδάσκουν 
στα τμήματα του Εικαστικού Εργαστηρίου. Η αμοιβή 
ορίζεται στο ποσό των 29.400,00 € (14.700,00 € έκαστος) 
για το έτος 2006 (Ωριαία αποζημίωση 21,00 €). 

Ένα (1) δάσκαλο κεραμικής που θα αποδεικνύεται με 
βεβαίωση εμπειρίας ο οποίος θα διδάσκει στα τμήματα 
του Εικαστικού Εργαστηρίου. Η αμοιβή ορίζεται στο 
ποσό των 14.000,00€ για το έτος 2006 (Ωριαία αποζη¬ 
μίωση 20,00€). 

«Ένα (1) καθηγητή Γλυπτικής ο οποίος θα διδάσκει 
στα τμήματα του Εικαστικού Εργαστηρίου. Η αμοιβή 
ορίζεται στο ποσό των 14.700,00 € για το έτος 2006 
(Ωριαία αποζημίωση 21,00 €). 

• Μία (1) συντονίστρια των προγραμμάτων του Ει¬ 
καστικού Εργαστηρίου, περιλαμβάνει και την Διοικη¬ 
τική υποστήριξη για την υλοποίησή τους. Η αμοιβή 
ορίζεται στο ποσό των 12.852,00 € για το έτος 2006 
(1.071,00 € το μήνα). 

Μία (1) συντονίστρια των προγραμμάτων του Εικα¬ 
στικού Εργαστηρίου, περιλαμβάνει και την Διοικητική 
υποστήριξη Υ·α την υλοποίησή τους. Η αμοιβή ορίζεται 
στο ποσό των 12.744,00 € για το έτος 2006 (1.062,00 € 
το μήνα). 

Μία (1) δασκάλα χορού οι οποία θα διδάσκει στα τμή¬ 
ματα χορού του Δ.Π.Ο. Αιγάλεω. Η αμοιβή ορίζεται στο 
ποσό των 15.200,00 € για το έτος 2006 (Ωριαία αποζη¬ 
μίωση 19 €). 

Τρεις (3) δασκάλες χορού, οι οποίες θα διδάσκουν στα 
τμήματα χορού του Δ.Π.Ο. Αιγάλεω. Η αμοιβή ορίζεται 
στο ποσό των 43.200,00€ για το έτος 2006 (Ωριαία 
αποζημίωση 16 €). 

Ένα (1) Σκηνοθέτη-Ηθοποιό. 

Η αμοιβή ορίζεται στο ποσό των 10.284,00 € για το 
έτος 2005 (857,00 € το μήνα.) 

• Δύο (2) Σκηνοθέτες-Ηθοποιούς. 

Η αμοιβή ορίζεται στο ποσό των 19.368,00 € (9.684,00 
€ έκαστος) για το έτος 2006 (807,00 € το μήνα). 

• Ένα (1) καθηγητή Ιστορίας Τέχνης. 

Η αμοιβή ορίζεται στο ποσό των 14.700,00 € για το 
έτος 2006. (Ωριαία αποζημίωση 21,00 €). 

• Ένα (1) καθηγητή χαρακτικής 

Η αμοιβή ορίζεται στο ποσό των 14.700,00 € για το 
έτος 2006 (Ωριαία αποζημίωση 21,00 €). 

• Δύο (2) καθηγητές Αργυροχρυσοχοΐας. 

Η αμοιβή ορίζεται στο ποσό των 29.400,00 € για το 
έτος 2006 (Ωριαία αποζημίωση 21,00 €). 

• Ένα (1) Λογιστή 

Η αμοιβή ορίζεται στο ποσό των 5.000,00 € για το 
έτος 2006. 

• Ένα (1) καθηγητή Φωτογραφίας. 

Η αμοιβή ορίζεται στο ποσό των 14.700,00€ για το 
έτος 2006 (Ωριαία αποζημίωση 21,00 €). 

Σε περίπτωση που οι θέσεις δεν καλυφθούν με υποψήφι¬ 
ους από το τυπικό προσόν που ζητείται, τότε η υπηρεσία 
θα προβεί στην πρόσληψη με κατώτερο τυπικό προσόν 
αφού ληφθεί υπόψη και η εμπειρία τουλάχιστον 1 έτους. 

Η αμοιβή όλων των παραπάνω θα καταβάλλεται ύστε¬ 
ρα από πιστοποίηση των συνολικών ωρών εργασίας ανά 
μήνα από τον Καλλιτεχνικό Διευθυντή του Εικαστικού 
Εργαστηρίου με δελτίο παροχής υπηρεσιών νόμιμα θε¬ 
ωρημένο από την οικία Οικονομική Εφορία, χωρίς να 
υπάρχει υποχρέωση για ασφάλιση του αναδόχου σε 
φορέα κύριας ή επικουρικής ασφάλισης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του ΝΠΔΔ «Δημοτικός Πολιτιστικός Οργανισμός» Δ. 
Αιγάλεω. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.&Α. εντός πέντε (5) ημερών από τη λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

Αριθμ. 38502 (5) 

Έγκριση συμβάσεων μίσθωσης έργου στο ΝΠΔΔ «Δη¬ 
μοτικός Αθλητικός Οργανισμός» Δ. Αιγάλεω. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν.2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206/Α'/8.10.1997). 

3. Την υπ’ αριθμ. 23861/5.5.2006 εισηγητική μας έκ¬ 
θεση. 

4. Το υπ’ αριθμ. οικ. 33163/23.6.2006 έγγραφο του ΥΠ.ΕΣ. 
ΔΔΑ, με το οποίο μας γνωρίζει την υπ’ αριθμ. ΔΙΠΤΤ/ 
Φ.ΕΓΚΡ.1/217/11080/22.6.2006 απόφαση της επιτροπής του 
άρθρου 2 παρ. 1 της ΠΥΣ 55/1998, με το οποίο εγκρί- 
θηκαν για τους Ο.Τ.Α. α’ βαθμού συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του άρθρου 6 του ν.2527/1997, 
που ορίζουν μεταξύ άλλων ότι το προς ανάθεση έργο 
δεν πρέπει να ανάγεται στα συνήθη καθήκοντα των 
υπαλλήλων των οικείων φορέων. 


5. Την υπ’ αριθμ. 16/2006 απόφαση του Διοικητικού 
Συμβουλίου του ΝΠΔΔ «Δημοτικός Αθλητικός Οργανι¬ 
σμός» Δ. Αιγάλεω, περί έγκρισης πρόσληψης προσωπι¬ 
κού με συμβάσεις μίσθωσης έργου για το οικονομικό 
έτος 2006. 

6. Τη γνωμοδότηση του Νομικού Συμβούλου του Δήμου 
Αιγάλεω, αποφασίζουμε: 

Εγκρίνουμε την πρόσληψη με σύμβαση μίσθωσης 
έργου δεκαπέντε (15) ατόμων διαφόρων ειδικοτήτων 
για το χρονικό διάστημα ενός έτους, σύμφωνα με όσα 
διαλαμβάνονται στην υπ’ αριθμ. 16/2006 απόφαση του 
Διοικητικού Συμβουλίου του ΝΠΔΔ «Δημοτικός Αθλητι¬ 
κός Οργανισμός» Δ. Αιγάλεω ως εξής : 

• Τέσσερις (4) ΠΕ Γυμναστές 

• Πέντε (5) ΔΕ Προπονητές 

• Τ ρεις (3) ΔΕ Γ ενικών καθηκόντων. 

• Τρεις (3) ΔΕ Νοσηλευτές -τριες 

1. Οι Γυμναστές θα έχουν σαν κύριο έργο την εκγύ¬ 
μναση παιδιών και ενηλίκων, ανάλογα με την ειδικότητά 
τους. 

Θα μεριμνούν και θα συνεργάζονται για την οργάνω¬ 
ση και διεξαγωγή μαζικών αθλητικών εκδηλώσεων και 
διεξαγωγή αγώνων και τουρνουά αθλημάτων. 

Τ ο συγκεκριμένο έργο θα γίνεται στα Αθλητικά κέντρα 
και χώρους που χρησιμοποιεί ο Δ.Α.Ο. (Δ.Α.Κ., Ορυζομύ- 
λων, Κλειστό Γυμναστήριο, Κολυμβητήριο κ.λπ.). 

Η διάρκεια της σύμβασης θα είναι για ένα έτος. 

Η αμοιβή ορίζεται συνολικά στο ποσό των 49.600,00 
ευρώ (1.033,33 ευρώ έκαστος) για το έτος 2006. 

2. Οι προπονητές με πτυχίο από την Γ.Γ.Α. θα έχουν 
τα ίδια ακριβώς καθήκοντα με τους ανωτέρω Γυμναστές 
και θα εκτελούν το έργο στα πιο πάνω Αθλητικά κέντρα 
και χώρους που χρησιμοποιεί ο Δ.Α.Ο. 

Η διάρκεια της σύμβασης θα είναι για ένα έτος, 

Η αμοιβή ορίζεται συνολικά στο ποσό των 55.760,00 
ευρώ (929,33 ευρώ κατά μήνα έκαστος) για το έτος 
2006. 

3. Οι Νοσηλευτές-τριες θα παρέχουν άμεση υγειονο¬ 
μική περίθαλψη στους αθλούμενους στους πιο πάνω 
χώρους και αθλητικά κέντρα που χρησιμοποιεί ο Δ.Α.Ο., 
σε περίπτωση ατυχήματος ή υγειονομικού επεισοδίου 
και θα ενδιαφέρονται όταν χρειαστεί για την άμεση 
μεταφορά του στο νοσοκομείο. 

Η διάρκεια της σύμβασης θα είναι για ένα έτος. 

Η αμοιβή ορίζεται συνολικά 33.456,00 ευρώ (929,33 
ευρώ έκαστος) για το έτος 2006. 

4. Οι Γενικών καθηκόντων θα εκτελούν έργο γραμ¬ 
ματειακής υποστήριξης με την συγκέντρωση και κατα¬ 
γραφή στοιχείων αθλουμένων των τελευταίων 5 ετών 
και του έτους που εκτελούν το έργο και καταγραφή 
στοιχείων αθλουμένων επιδόσεις (κατά φύλλο, ηλικία 
και άθλημα ως και κατά αθλητικό χώρο από τους πιο 
πάνω που χρησιμοποιεί ο Δ.Α.Ο.). 

θα παρέχουν γραμματειακή υποστήριξη στις εκδη¬ 
λώσεις του Δ.Α.Ο. όπως Κολυμβητικές Ημερίδες, Γύρος 
Αιγάλεω, Τουρνουά μπάσκετ, ποδοσφαίρου και τένις, 
Ημερίδα Στίβου. 

©α ανακοινώνουν τα αποτελέσματα των αγώνων 
στους ενδιαφερομένους, Ομοσπονδίες και στον Τύπο. 

Θα καταγράφουν και θα αξιολογούν τις παρατηρή¬ 
σεις των επιτροπών γονέων και θα τις μεταφέρουν στα 
αρμόδια όργανα. 

Η διάρκεια της σύμβασης θα είναι για ένα έτος και η 
αμοιβή θα καταβάλλεται τμηματικά ανάλογα με τις ώρες 

εργασίας και την πρόοδο του έργου. Η αμοιβή ορίζεται 
συνολικά στο ποσά των 33.456,00 ευρώ (929,33 ευρώ 
έκαστος) για το έτος 2006. 

Η δαπάνη θα βαρύνει τον ΚΑ 156117 στον προϋπολο¬ 
γισμό του Δ.Α.Ο. για το επόμενο έτος με το ποσό των 
200.000,00 ευρώ). 

Η δαπάνη που θα προκληθεί από την ανωτέρω απόφα¬ 
ση έχει προβλεφθεί σε βάρος του προϋπολογισμού του 
ΝΠΔΔ «Δημοτικός Αθλητικός Οργανισμός» Δ. Αιγάλεω 
για το οικονομικό έτος 2006. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠΕ.Σ.Δ.Δ.&Α. εντός πέντε (5) ημερών από τη λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 38520 (6) 

Έγκριση συμβάσεων μίσθωσης έργου 
στο ΝΠΔΔ «Β' ΚΑΠΗ» Δ. Μεταμόρφωσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206 /Α78.10.1997). 

3. Την υπ’ αριθμ. 25683/4.5.2006 εισηγητική μας έκ¬ 
θεση. 

4. Το υπ’ αριθμ. οικ. 33163/23.6.2006 έγγραφο του ΥΤΤ. 
ΕΣ.Δ.Δ.Α., με το οποίο μας γνωρίζει την υπ’ αριθμ. ΔΙΠΠ/ 
Φ.ΕΓΚΡ.1/217/11080/22.6.2 006 απόφαση της επιτροπής του 
άρθρου 2 παρ. 1 της ΠΥΣ 55/1998, με το οποίο εγκρί- 
θηκαν για τους Ο.Τ.Α. α' βαθμού συμβάσεις μίσθωσης 
έργου για ένα έτος, υπό την απαραίτητη προϋπόθεση 
τήρησης των διατάξεων του άρθρου 6 του ν.2527/1997, 
που ορίζουν μεταξύ άλλων ότι το προς ανάθεση έργο 
δεν πρέπει να ανάγεται στα συνήθη καθήκοντα των 
υπαλλήλων των οικείων φορέων. 

5. Την υπ’ αριθμ. 6/2006 απόφαση του Διοικητικού 
Συμβουλίου του ΝΠΔΔ «Β' ΚΑΠΗ» Δ. Μεταμόρφωσης, 
περί έγκρισης πρόσληψης προσωπικού με συμβάσεις 
μίσθωσης έργου για το οικονομικό έτος 2006. 

6. Τη γνωμοδότηση του Νομικού Συμβούλου του Δήμου 
Δ. Μεταμόρφωσης, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου ενός (1) ατόμου για το χρονικό διάστημα ενός έτους, 
σύμφωνα με όσα διαλαμβάνονται στην υπ’ αριθμ. 6/2006 
απόφαση του Διοικητικού Συμβουλίου του ΝΠΔΔ «Β' 
ΚΑΠΗ» Δ. Μεταμόρφωσης ως εξής: 

• Ένα (1) ΠΕ Γ ιατρό παθολόγο 

Το έργο που πρόκειται να προσφέρει το ανωτέρα» 
φυσικό πρόσωπο είναι η παροχή φροντίδας στα ηλικι¬ 
ωμένα εγγεγραμμένα μέλη του Β' ΚΑΠΗ. 

Η δαπάνη που θα προκληθεί από την ανωτέρω από¬ 
φαση έχει προβλεφθεί ανέρχεται στο ύψος των 15.000 


€ σε βάρος του ΚΑ 6117 του προϋπολογισμού του ΝΠΔΔ 
«Β' ΚΑΠΗ» Δ. Μεταμόρφωσης. 

Σε περίπτωση που οι ανάγκες έχουν καλυφθεί σε 
προσωπικά είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.&Α. εντός πέντε (5) ημερών από τη λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 38507 (7) 

Έγκριση συμβάσεων μίσθωσης έργου 
ΝΠΔΔ «ΚΑΠΗ» Δήμου Αιγάλεω Νομ. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις» (ΦΕΚ Α' 107). 

2. Τις διατάξεις του άρθρου 6 του ν.2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206 /Α'/8.10.1997). 

3. Την υπ’ αριθμ. 23861/5.5.2006 εισηγητική μας έκ¬ 
θεση. 

4. Το υπ’ αριθμ. οικ. 33163/23.6.2006 έγγραφο του ΥΠΈΣ. 
ΔΔ.Α., με το οποίο μας γνωρίζει την ΔΙΠΠ/Φ.ΕΓΚΡ.1/21 
7/11080/22.6.2006 απόφαση της επιτροπής του άρθρου 
2 παρ. 1 της ΠΥΣ 55/1998, με το οποίο εγκρίθηκαν για 
τους Ο.Τ.Α. α' βαθμού συμβάσεις μίσθωσης έργου για 
ένα έτος, υπό την απαραίτητη προϋπόθεση τήρησης των 
διατάξεων του άρθρου 6 του ν. 2527/1997, που ορίζουν 
μεταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων. 

5. Την υπ’ αριθμ. 42/2006 απόφαση του Διοικητικού 
Συμβουλίου του ΝΠΔΔ ΚΑΠΗ Δ. Αιγάλεω, περί έγκρισης 
πρόσληψης προσωπικού με συμβάσεις μίσθωσης έργου 
για το οικονομικό έτος 2006. 

6. Τη γνωμοδότηση του Νομικού Συμβούλου του Δήμου 
Αιγάλεω, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου δώδεκα (12) ατόμων διαφόρων ειδικοτήτων για το 
χρονικό διάστημα ενός έτους, σύμφωνα με όσα διαλαμ¬ 
βάνονται στην υπ’ αριθμ. 42/2006 απόφαση του Διοικητι¬ 
κού Συμβουλίου του ΝΠΔΔ ΚΑΠΗ Δ. Αιγάλεω ως εξής: 

• Τρεις (3) ΤΕ Κοινωνικούς Λειτουργούς 

• Μία (1) ΤΕ Επισκέπτρια Υγείας 

• Δύο (2) ΤΕ Φυσιοθεραπευτές 

• Δύο (2) ΔΕ Νοσηλεύτριες 

• Έναν (1) ΠΕ Ορθοπεδικό 

• Τρεις (3) ΤΕ Νοσηλεύτριες 

• Ο/Η Κοινωνικός/ή Λειτουργός θα συνεργάζεται με 
τα μέλη με σκοπό να συμβάλλουν στην αντιμετώπιση 
τυχόν ψυχολογικών, ατομικών και οικογενειακών προ¬ 
βλημάτων. 

Θα συνεργάζεται με την Διοίκηση των ΚΑΠΗ και θα 
έχει την ευθύνη για την οργάνωση, εκπαίδευση, αξιοποί¬ 
ηση εθελοντών. Θα υποβάλλει στο Δ.Σ. προγράμματα 
εκδηλώσεων ψυχαγωγικών, μορφωτικών κλ.π. για έγκρι- 

ση και θα οργανώνει αυτά σε συνεργασία με τα μέλη ή 
ιδιώτες εθελοντές αν υπάρχουν. Θα έχουν την ευθύνη 
και εποπτεία της οικογενειακής βοήθειας. 

Η διάρκεια της σύμβασης θα είναι για ένα (1) έτος και 
η αμοιβή θα καταβάλλεται τμηματικά με το συνολικό 
ποσό των 11.740,00 €, ύστερα από σχετική βεβαίωση 
της αρμόδιας υπηρεσίας. Τόπος εκτέλεσης του έργου 
θα είναι τα ΚΑΠΗ του Δήμου μας. Η εκτέλεση του πα¬ 
ραπάνω έργου θα βεβαιώνεται από την Πρόεδρο του 
ΚΑΠΗ Δήμου Αιγάλεω 

• Ο/Η Επισκέπτρια Υγείας θα ασχολείται με θέματα 
πρόληψης (πρωτοβάθμια φροντίδα) και αγωγή υγείας 
μέσα στο χώρο των ΚΑΠΗ. Θα έχει την ευθύνη για τη 
φύλαξη και διαχείριση του φαρμακευτικού και γενικά 
υγειονομικού υλικού και θα φροντίζει για την έγκαιρη 
προμήθεια αυτού. Θα επισκέπτεται τα μέλη στο σπί¬ 
τι τους όταν προκύπτουν προβλήματα υγείας και θα 
παρέχει οδηγίες και συμβουλές για θέματα ατομικής 
υγιεινής. 

Η διάρκεια της σύμβασης θα είναι για ένα (1) έτος και 
η αμοιβή θα καταβάλλεται τμηματικά με το συνολικό 
ποσό των 11.740,00 € ύστερα από σχετική βεβαίωση 
της αρμόδιας υπηρεσίας. Τόπος εκτέλεσης του έργου 
θα είναι τα ΚΑΠΗ του Δήμου μας. Η εκτέλεση του πα¬ 
ραπάνω έργου θα βεβαιώνεται από την Πρόεδρο του 
ΚΑΠΗ Δήμου Αιγάλεω. 

• Ο Φυσικοθεραπευτής/ια ύστερα από γραπτή εντολή 
Ιατρού (παραπεμπτικό) θα εφαρμόζει φυσιοθεραπευ¬ 
τική αγωγή στα μέλη των ΚΑΠΗ που θα έχουν ανάγκη 
απ’ αυτή. Σε έκτακτες και ειδικές ανάγκες και μετά από 
ειδική πρόταση του Ιατρού των ΚΑΠΗ θα μπορεί να 
εκτελεί φυσιοθεραπευτική αγωγή και στο σπίτι των 
μελών. 

Η διάρκεια της σύμβασης θα είναι για ένα (1) έτος και 
η αμοιβή θα καταβάλλεται τμηματικά με το συνολικό 
ποσό των 11.740,00 €, ύστερα από σχετική βεβαίωση 
της αρμόδιας υπηρεσίας. Τόπος εκτέλεσης του έργου 
θα είναι τα ΚΑΠΗ του Δήμου μας. Η εκτέλεση του πα¬ 
ραπάνω έργου θα βεβαιώνεται από την Πρόεδρο του 
ΚΑΠΗ Δήμου Αιγάλεω. 

• Ο/Η Ορθοπεδικός θα παρέχει τις Ιατρικές του υπη¬ 
ρεσίες και θα φροντίζει για την ύστερα από εξέταση 
παραπομπή μελών των ΚΑΠΗ σε άλλες ειδικότητες. Θα 
συνιστά διενέργεια παρακλινικών εξετάσεων και θα πα¬ 
ρέχει οδηγίες για φαρμακευτική αγωγή επισκεπτόμενος 
σε ειδικές περιπτώσεις και στο σπίτι το μέλος που θα 
έχει την ανάγκη του. 


Η διάρκεια της σύμβασης θα είναι για ένα (1) έτος και 
η αμοιβή θα καταβάλλεται τμηματικά με το συνολικό 
ποσό των 12.400,00 €, ύστερα από σχετική βεβαίωση 
της αρμόδιας υπηρεσίας. 

Τόπος εκτέλεσης του έργου θα είναι τα ΚΑΠΗ του 
Δήμου μας. 

Η εκτέλεση του παραπάνω έργου θα βεβαιώνεται από 
την Πρόεδρο του ΚΑΠΗ Δήμου Αιγάλεω. 

• Ο/Η Νοσηλευτής/τρια θα ασχολείται με θέματα πρό¬ 
ληψης (πρωτοβάθμια φροντίδα) και αγωγή υγείας μέσα 
στο χώρο των ΚΑΠΗ. 

Θα επισκέπτεται τα μέλη στο σπίτι τους όταν προκύ¬ 
πτουν προβλήματα υγείας και θα παρέχει οδηγίες και 
συμβουλές για θέματα ατομικής υγιεινής. 

Η διάρκεια της σύμβασης θα είναι για ένα (1) έτος και 
η αμοιβή θα καταβάλλεται τμηματικά με το συνολικό 
ποσό των 11.740,00€, ύστερα από σχετική βεβαίωση της 
αρμόδιας υπηρεσίας. 

Τόπος εκτέλεσης του έργου θα είναι το ΚΑΠΗ Δήμου 
Αιγάλεω. 

Η εκτέλεση του παραπάνω έργου θα βεβαιώνεται από 
την Πρόεδρο του ΚΑΠΗ Δήμου Αιγάλεω. 

• Ο/Η Νοσηλευτής/τρια θα ασχολείται με θέματα πρό¬ 
ληψης (πρωτοβάθμια φροντίδα) και αγωγή υγείας μέσα 
στο χώρο του ΚΑΠΗ. 

Θα επισκέπτεται τα μέλη στο σπίτι τους όταν προκύ¬ 
πτουν προβλήματα υγείας και θα παρέχει οδηγίες και 
συμβουλές για θέματα ατομικής υγιεινής. 

Η διάρκεια της σύμβασης θα είναι για ένα (1) έτος και 
η αμοιβή θα καταβάλλεται τμηματικά με το συνολικό 
ποσό των 11.152,00 €, ύστερα από σχετική βεβαίωση της 
αρμόδιας υπηρεσίας. 

Τόπος εκτέλεσης του έργου θα είναι το ΚΑΠΗ Δήμου 
Αιγάλεω. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του ΝΠΔΔ «ΚΑΠΗ» Δ. Αιγάλεω για το οικονομικό έτος 
2006. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.&Α. εντός πέντε (5) ημερών από τη λήψη 
της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

